CELEX: 32011D0801
Language: lv
Date: 2011-11-30 00:00:00
Title: 2011/801/ES: Komisijas Īstenošanas lēmums ( 2011. gada 30. novembris ), ar ko nosaka Savienības finansiālo ieguldījumu to izdevumu segšanā, kuri radušies sakarā ar ārkārtas vakcinācijas plāniem pret infekciozo katarālo drudzi Francijā 2007. un 2008. gadā (izziņots ar dokumenta numuru C(2011) 8727)

3.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 320/50
            
         KOMISIJAS ĪSTENOŠANAS LĒMUMS
   (2011. gada 30. novembris),
   ar ko nosaka Savienības finansiālo ieguldījumu to izdevumu segšanā, kuri radušies sakarā ar ārkārtas vakcinācijas plāniem pret infekciozo katarālo drudzi Francijā 2007. un 2008. gadā
   (izziņots ar dokumenta numuru C(2011) 8727)
   (Autentisks ir tikai teksts franču valodā)
   (2011/801/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 3. panta 3., 4. punktu un 6. punkta otro ievilkumu,
   tā kā:
   
               (1)
            
            
               Saskaņā ar Finanšu regulas 75. pantu un Īstenošanas kārtības 90. panta 1. punktu pirms izdevumu saistību uzņemšanās no Savienības budžeta tiek pieņemts finansēšanas lēmums, kurā izklāstītas būtiskās sastāvdaļas ar izdevumiem saistītajai darbībai un kuru pieņem iestāde vai institūcijas, kam iestāde ir deleģējusi šīs pilnvaras.
            
         
               (2)
            
            
               Lēmumā 2009/470/EK ir noteiktas procedūras, kas reglamentē Savienības finansiālo ieguldījumu īpašos veterināros pasākumos, tostarp ārkārtas pasākumos. Lai pēc iespējas drīz palīdzētu izskaust infekciozo katarālo drudzi, Savienībai būtu jāsniedz finansiāls atbalsts dalībvalstīm attaisnoto izdevumu segšanai. Minētā lēmuma 3. panta 6. punkta otrajā ievilkumā paredzēts, cik liela procentuālā daļa jāpiemēro dalībvalstu izmaksām.
            
         
               (3)
            
            
               Komisijas Regula (EK) Nr. 349/2005 (2) paredz noteikumus Kopienas finansējuma piešķiršanai ārkārtas pasākumiem un cīņai pret noteiktām dzīvnieku slimībām atbilstīgi Padomes Lēmumam 90/424/EEK. Minētās regulas 3. pantā paredzēti noteikumi par attaisnotajiem izdevumiem, par kuriem Savienība sniedz finansiālu atbalstu.
            
         
               (4)
            
            
               Savienības finansiālo ieguldījumu infekciozā katarālā drudža apkarošanas ārkārtas pasākumiem Francijā 2007. un 2008. gadā piešķīra ar Komisijas Lēmumu 2008/655/EK (3), kas grozīts ar Lēmumu 2009/19/EK (4).
            
         
               (5)
            
            
               Francija 2009. gada 31. martā saskaņā ar Regulas (EK) Nr. 349/2005 7. panta 1. un 2. punktu iesniedza oficiālu atmaksāšanas pieprasījumu.
            
         
               (6)
            
            
               Francijā 2008. gada 24.–28. novembrī Pārtikas un veterinārais birojs veica pārbaudi, kurā konstatētas dažas tehniskas nepilnības. Taču šīs nepilnības negatīvi neietekmēja programmas vispārēju īstenošanu un neradīja papildu izdevumus Savienības budžetā.
            
         
               (7)
            
            
               Francijā 2009. gada 1.–4. decembrī tika veikta finanšu kontrole, kurā secināts, ka Francijas iesniegtie izdevumi ir attaisnoti.
            
         
               (8)
            
            
               Komisijas novērojumus, attaisnoto izdevumu aprēķina metodi un galīgos secinājumus paziņoja Francijas iestādēm 2011. gada 14. jūlija vēstulē.
            
         
               (9)
            
            
               Ņemot vērā iepriekš minētos apsvērumus, tagad saskaņā ar Lēmuma 2008/655/EK 3. panta 2. punktu būtu jānosaka Savienības finansiālā atbalsta kopējā summa, kas paredzēta to attaisnoto izdevumu segšanai, kuri radušies saistībā ar infekciozā katarālā drudža izskaušanu Francijā 2007. un 2008. gadā.
            
         
               (10)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Savienības finansiālā ieguldījuma summu, kas paredzēta to izdevumu segšanai, kuri saistīti ar infekciozā katarālā drudža izskaušanu Francijā 2007. un 2008. gadā, nosaka EUR 23 162 004,20 apmērā. Tas ir finansēšanas lēmums Finanšu regulas 75. panta nozīmē.
   2. pants
   Finansiālā ieguldījuma atlikums ir EUR 2 041 295,20.
   3. pants
   Šis lēmums ir adresēts Francijas Republikai.
   
      Briselē, 2011. gada 30. novembrī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 155, 18.6.2009., 30. lpp.
   
      (2)  OV L 55, 1.3.2005., 12. lpp.
   
      (3)  OV L 214, 9.8.2008., 66. lpp.
   
      (4)  OV L 8, 13.1.2009, 31. lpp.